निगम ने हटाया होर्डिंग, नेता लगाते रहे फोन, मालिक सामने नहीं आया
नगर निगम ने अवैध होर्डिंग हटाने की कार्रवाई शुरू कर दी है। गुरुवार को एमजी रोड स्थित इंद्रप्रस्थ टॉवर के पास एक हजार वर्गफीट का होर्डिंग हटाया। कार्रवाई रोकने के लिए नेताओं के फोन आते रहे, पर असली मालिक सामने नहीं आया।
सुबह 10 बजे अपर आयुक्त देवेंद्रसिंह, सहायक रिमूवल अधिकारी वीरेंद्र उपाध्याय मौके पर पहुंचे। यहां 40 फीट ऊंचा और 25 फीट चौड़ा होर्डिंग लगा था। इस होर्डिंग से लंबे समय से रहवासी परेशान थे। शाम 5 बजे तक पूरा होर्डिंग हट पाया। कार्रवाई पर महापौर मालिनी गौड़ ने कहा कि किसी भी तरह की अवैधानिक गतिविधि स्वीकार नहीं की जाएगी। अवैध होर्डिंग को लेकर शहर भर से नागिरकों की शिकायत आ रही है। इसी क्रम में कार्रवाई की जा रही है जो आगे भी जारी रहेगी।
hin_Deva hin_Deva hin_Deva